Най-продаваните книги на издателство "Милениум" за 2016 г. -...
Книгите, посветени на здравето и билколечението, бяха най-продаваните сред предложенията на водещото издателство "Милениум" за изминалата година. Първото място безапелационно зае наръчникът за отслабване и оздравяване "Размерът има значение...", който отбеляза феноменален пазарен успех. Авторката му Александра Иванова намери безброй почитатели и последователи не само чрез книгата си, но и обикаляйки страната за срещи със своята публика и разговори, с които разбиваше клишетата за красотата и храненето. Втората група книги, към които имаше най-голям интерес през годината, бяха историческите и документалните изследвания. На чело в тази класация е сборникът със слова на велики личности от цял свят "Речите, които промениха света". Романът "Вера", носител на наградите "Руски Букър" и "Руски Бестселър" за 2015 г., и у нас съвсем очаквано и заслужено стана номер едно сред художествените творби. Криминалните истории на японския майстор в жанра Окамото Кидо са първи сред сборниците с разкази. Най-новата поетична книга на Недялко Йорданов "21 век всички най-нови стихове", събрала творчеството на поета от 2000 г. до сега, също е сред най-търсените книги на издателството. Огромен е интересът и към изследването на ужасяващите заплахи, които ни дебнат от бъдещето на новите технологии - "Киберпрестъпления. Всичко е свързано, всеки е уязвим и как да се защитим" на Марк Гудман, която не е в класацията само защото излезе съвсем скоро - непосредствено преди Коледа. Това бе и последното супер заглавие на "Милениум" за 2016 г., а първото, с което издателството ще зарадва читалите си през новата година е "Цар Соломон и мъдростта на вековете" - третият том от хитовата поредица "Философия за всеки" . Представяме ви заглавията, към които имаше най-голям пазарен интерес през 2016 г., групирани по жанрове: Здравна литература 1. Размерът има значение [Размерът на талията] - Александра Иванова 2. Билковата тетрадка на Ванга - Яна Борисова, Бистра Младенова, Васил Огнянов, Калоян Костов 3. Книгите под заглавие "Билковата аптека на...": Ванга, Дънов, Димков, Слава Севрюкова - Звездомира Мастагаркова 4. Златен билкарник 1 и 2 5. Феноменът Димков в 150 златни рецепти 6. Нестандартни лечения, или когато друго не помага 1, 2 и 3 Исторически и документални 1. Речите, които промениха света, София Петрова 2. Tайни, лечения и учения на богомилите, Антон Глогов 3. Русия от Горбачов до Путин, Аркадий Островски 4. Сталин. Пътят към властта (1878-1928), Стивън Коткин 5. Разстрелът на Христо Ботйов, Веселин Игнатов 6. История на войните 1. Походът на Александър, Георги Марков 7. История на войните 9. Балканските войни на българската армия, Александър Стоянов Романи 1. Вера, Александър Снегирьов 2. Шейхът, Едит Хъл 3. Зодиакалните убийства, Шимада Соджи Поезия 21. век. Всички най-нови стихове Недялко Йорданов Сборници с разкази 1. Разследванията на Ханшичи. Самурайски криминални истории, Окамото Кидо 2. Витлеемската звезда, Л. Франк Баум, Пърл Бък, Николай Гогол, Хенри ван Дайк, Фьодор Достоевски, Труман Капоти, Франсоа Копе, Селма Лагерльоф, Ги дьо Мопасан, Х. Х. Мънро-Саки, Марк Твен, Лев Толстой, Франсис Брет Харт, Антон Чехов, Джеймс Джойс 3. Изумруденият град, Дженифър Игън Философия Сократ и изкуството на диалога, София Петрова Справочни АТЛАС. Чудотворни икони, свещени места и лековити води в България, Анелия Стоименова Кулинарни Готварската книга на Дядо Славейков, Петко Р. Славейков